open-index/open-wikipedia-markdown huggingface dataset:
Malatswai

Malatswai ke motse o o mo kgaolong ya legare mo Botswana. Motse o dikhilomethara di le masome mabedi kwa bokone bophirima jwa Mahalapye, gape o na le sekolo se se botlana. Mo palong bathong ya ngwaga wa 2001 dipalo di ne dile makgolo a borobabobedi, masome a bosupa le bongwe.

## Metswedi
Monong

**Monong**  ke motsana oo kwa kgaolwaneng ya Kgalagadi ya Botswana. Motse o o fitlhelwa kwa sekakeng sa Kalahari, fa godimo ga moo motse wa monong o nale sekolo se se potlana. Mo palo batho ya ngwaga wa 2011 dipalo di ne di makgolo a mabedi, masome a le marataro le bosupa.

## Dipadi tse dingwe.
Lokgwabe

**Lokgwabe ** ke motse o o mo kgaolwaneng ya Kgalagadi e mo Botswana. Motse o fitlhelwa kwa sekakeng sa Kalahari Desert motse o gape o nale sekole se se potlana. Mo palo batho ya ngwaga wa 2001 dipalo di ne di le sekete, makgolo a mararo le  bone.

## Banni ba Rotloediwa go ikaga
Mothusa modulasetilo wa khansele ya Kgalagadi, Rre Aidoo Leshope, o kopile banana ba Lokgwabe go itshekatsheka le go ikaga sesha.
Rre Leshope o buile jalo kwa phitlhong ya baratani bangwe ba ba neng ba ikgapela matshelo bosheng kwa Lokgwabe.
O kgadile fela thata ditiro tsa dipolaano tse di tlhotlhelediwang segolo bogolo ke go sa iketlang ga marato a banana, mme a dira boikuelo mo bananeng gore ba seka ba itlhaganelela go inaakanya le tsa tlhakanelo dikobo ba ise ba tlhaloganye dintlha dingwe tsa botshelo.

## Matlhabisa Ditlong a Lokgwabe
Rre Leshope, yo gape e leng mokhanselara wa Lokgwabe, a re go tlhabisa ditlhong gore banana ba motse oo ba bo ba inaakantse le go senya leina la one le lentle.
" Bagolo ba motse wa rona ba dirile go le go ntsi go tlhomamisa gore motse wa rona o itsege ka tse di molemo ka nako tsotlhe, mme go ngomola pelo gore re bone banana ba senya leina le lentle le re ntseng re ikgantsha ka lone".
O tsweletse ka go ba kgothatsa go ikaga le go netefatsa gore ba nna le seabe mo go ageng bokamoso jwa bone.E rile a tswa la gagwe, Kgosi Clerkson Molatole a kopa batsadi go nna bokao mo matshelong a bana ba bone.

## Batsadi ba senya bana
Kgosi Molatole o ne gape a kopa batsadi go lesa mokgwa wa go bipa mpa ka mabele nako tsotlhe fa bana ba bone ba dirile molato, mme ba ba tsise fa pele ga lekgotla ba tle go arabela melato eo.
"Ke kgala ke sa boele morago mokgwa wa go sireletsa bana ba rona fa ba dirile molato, ka se se sa re busetsa sepe mo go ageng banana ba ba nang le boikarabelo."
Mopalamente wa kgaolo, Rre Phillip Khwae, one a kopa banana go kopa thuso mo go ba boipelego fa ba na le mathata go na le go bolaana le go ikgapela matshelo.

## Dikgoge tsa kwa ntle
Gantsi District

## Dipadi tse dingwe
Palo ya dikompone tsa Botswana

E ke palo ya dikompone tse di mo Botswana.

* Acctech Botswana
* Air Botswana
* Boloka.net (Pty) Ltd
* Botswana Meat Commission
* Botswana Power Corporation
* Debswana
* Dabex Consulting Group 
* e-Pro (Pty) Ltd - Gaborone 
* ProStationers (Pty) Ltd - Gaborone  

## o ka tsibogela
* Itsholelo ya Botswana
Polokelo ya madi ya ABC

**Polokelo ya madi ya ABC**  ke polokelo ya mo Aferika e e thusa ka madi,dikagokgolo tsa yone di kwa Gaborone mo, Botswana. Polokelo ya ABC e nale makalana mo Aferika mo mafatsheng a a latlelang: Botswana, Mozambique, Tanzania, Zambia le Zimbabwe. Lesomo le le tshwereng bodiredi jwa phuthego e le bidiwa **ABC Holdings Limited** . Baabi ba  diabe ba lesomo le le tshwereng, ba supiwa mo Papadisanyong ya diabe tsa Botswana  (BSE) gape le mo Papadisanyong ya diabe tsa Zimbabwe (ZSE), kwa di rekisang ka sekano sa: **ABCH** .

## Tshedimosetso
Polokelo ya madi e ke yone e e fang dithuso tsa madi mo borwa jwa Aferika gape le ntlha tse dingwe tsa  botlhaba jwa Aferika. , didirisiwa tsa setlhopha sa polokelo ya madi di ne tsa lopa tlhwatlhwa tse di fetlang  selekanyo sa US$:932 million,le tekatekano ya baabelani ya tlhwatlhwa tse di fetlang US$67.9 million.

## Ditso
Tshimolodiso ya  ABC Holdings Limited e simolotse ka kgaoganyo gareng ga polokelo ya madi  ya First Merchant  (FMB) le polokelo ya madi ya Heritage Investment(HIB) ka ngwaga wa 1997. ABC Holdings Limited e ne ya kwadisiwa gape ya sobokiwa mo Papadisanyong ya diabe ya Botswana, le tshoboko ya bobedi mo Papadisanyong ya diabe tsa Zimbabwe ka ngwaga wa 2000. Komiti e e abang ditlankana ya Botswana International Financial Services Centre (IFSC) e ne ya abela IFSC tsotlhe boemo kwa go ba **ABC Holdings Limited**  gape le **African Banking Corporation (International) Limited** , e e leng leloko le le feletseng la ABC Holdings Limited. Ka kgwedi ya Moranang ka ngwaga wa 2009, polokelo e ya ipitsa BancABC.

## Mong Wa Yone
Ka Motsheganong ngwaga wa 2009, maloko a baabelani le go akaretsa ba bangwe: Old Mutual, Botswana Insurance Fund Managers (BIFM),le International Finance Corporation (IFC) gape le Citi Venture Capital Investments - the investment arm of Citibank. Bona tafole kwa tlase:

{| style="font-size:100%;" |- | width="100%" align="center" | **Major Shareholders in BancABC** |- valign="top" |  
## Boloko
Lesomo la boloko jwa polokelo ya madi ya ABC ba akaretsa, mme ga ba kganelwe ke tse di latelang:

* Polokelo ya madi ya ABC Botswana
* Polokelo ya madi ya ABC Mozambique
* Polokelo ya madi ya ABC Tanzania
* Polokelo ya madi ya ABC Zambia
* Polokelo ya madi ya ABC Zimbabwe
* Kompone ya ditlhabologo tsa madi mo Tanzania 
* Microfin Africa Zambia Limited

## o ka tsibogela
* Maina a dipolokelo tsa madi tsa Botswana
* Itsholelo ya Botswana
* Palo ya dikompone tsa Botswana

## Metswedi

## Dikgoge tsa kwa ntle
* Tsebe ya polokelo madi ya ABC
* Polokelo ya madi ya ABC e tlhatlhanya Microfinance kwa Zimbabwe
* Polokelo madi ya ABC e ntsha selekanyo sa  US$10 Million go adima SMEs
Maru a Pula School

**Sekolo sa Maru-a-Pula **  ke sekolo se se ikemetseng , mo dithutong tsotlhe, se se golwane se se bonwang mo 

Gaborone, Botswana. Se simolotswe ka ngwaga wa 1972, ebile se godile go tsweng mo setlhopheng sa baithuti ba le masome a mabedi le botlhano go ya kwa palong ya baithuti ba le makgolo a marataro le masome a matlhano. Maru-a-Pula se ruta dithuto tsa tlhwatlhwa, le baithuti ba ba kwalang ditlhatlhobo tse di tsewang tsia lefatshe ka bophara tse di akaretsang  Cambridge International General Certificate of Secondary Education (IGCSE) gape le tsa GCE (ditlhatlhobo tsa legatlo la tswelelo go tsena mo Mmadikolo). E ka ne e le 25% ya baithuti ba ba nnang mo sekolong. Bontlha bongwe jwa baithuti ke Batswana,mme go fetla ba le mafatshe a le masome a mane a emetswe, go akaretsa United States, India, England, South Africa, Nigeria, China, Zimbabwe, gape le Romania.

Sekolo se se kile sa tshegetsa dikgaisano tsa World Individual Debating and Public Speaking Championships ka ngwaga wa 1999 gape sa romela ditlhopha tsa baemedi tse pedi go tsenelela dikgaisano ka ngwaga wa 2008 tsa Championships in Stuttgart.

## Kamogelo ya baithuti
thumb|MaP's U19 Netball Team
Sekolo sa Maru a pula se dirisa motlhale wa boleng jo bo kwa godimo mo go amogeleng moithuti go nna moithuti wa sekolo.Gore moithuti a tsene mo sekolong o tshwanetse go bo a pasitse ka maduo a a nametsang.Sekolo se se itsege lefatshe ka bophara ka jalo se se lopa gore ba ntshe maduo a a kgatlhisang gore ba kgone go amogela bauthuti ba ba le bantsi.Motho yo o batlang go nna moithuti wa sekolo o tshwanetse gore a bo a pasitse potsotherisano(Interview) ya bone ebile a nale maduo a A,B,C fela.

## Mekgatlho ya Sekolo
Mo sekolong go nale metshameko ka go farologana jaaka Kgwele ya dinao le emengwe fela jalo.Baithuti ba nale bokgoni jwa go itlhophela se ba batlang go se tshameka ba lebile bokgoni jwa bone.Baithuti ba kgona go tsamaya mesepele go iteisana borathana le ba dikolo tse dingwe.Mme se tlisa botsalano fa gare ga baithuti.

## Bokhutlo
Maru a pula ke nngwe ya dikolo tse di fang thuto ya maemo a ntlha mo lefatsheng la Botswana.Batho ka bontsi ba batla go tsenya bana ba bone teng mo sekolong.

## Motswedi
* Tsebe ya polokelo ya Maru-a-Pula
* Ditsala tsa kwa America tsa Maru-a-Pula
Noka ya Lepashe

**Noka ya Lepashe ** ke molapo kana noka ya tlholego mo Botswana. E kopanetse  leina le motsana wa Lepashe, oo noka e e  fetang mo go  one. Noka ya Lephashe e tshela kana. E kgwela metsi  kwa paneng ya Sua Pan.  Noka ya Lepashe ena le motlhaba kana lekgarapana le lentsi le le botlhokwa.

## Bona Gape
* Pane  ya Makgadikgadi

## Metswedi
* Lephata la tshekatsheko ya lefatshe mo Botswana, kgaolo ya ntlha, published by Federation of Malaya
* C. Michael Hogan (2008) *Makgadikgadi* , The Megalithic Portal, ed.

 A. Burnham http://www.megalithic.co.uk/article.php?sid=22373&amp;mode=&amp;order=0

## Mola wa makwalo
Palo ya matamo le mabolokelo a metsi mo Botswana

Tse di latelang ke thekegelo ya **palo ya matamo  le mabolokelo a metsi mo Botswana**. __NOTOC__

## Tiriso ya Metsi
Metsi a a tshedisa. A nosetsa masimo a balemi; a nosetsa dijalo ebile a
nosa leruo la batho ba metse-selegae; a naya boitlosobodutu; a tshegetsa
go dirwa ga motlakase wa rona, ditoropo tsa rona le metse-setoropo, meepo
ya rona, madirelo a rona le ditlhare le diphologolo tse e leng bontlhanngwe
jwa boswa jwa rona jwa tlholego.Metsi a a ka ikanngwang, a a siameng go nowa, metsi a go tsamaisa leswe le a go boloka bophepa le metsi a go godisa dijalo a botlhokwa thata go namola khumanego mo Afrika Borweng. Go tlhabololwa ga metse-selegae le go ntshafadiwa ga metse-setoropo ka bobedi go ikaegile ka metsi gore
go fitlhelelwe mekgele eo.Boikarabelo jwa konokono jwa Lephata la Merero ya Metsi le Dikgwa ke go tlhomamisa gore metsi a a lekaneng a boleng jo bo space dumelelwang a teng go kgotsofatsa ditlhoko tsa batho le go tshegetsa tlhabololo ya merero ya itsholelo le ya batho.

## Tlhaloso
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo dikgolo. Mo godimo ga moo, e ntse e thusa Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.
Ke eng se se tlamileng gore go diragadiwe Lenaneo la Diphetogo tsa Mhama wa Metsi?
Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno.
Go tla a tsewa metse efe la ntlha?
Gore go tla a tsewa metse efe lantlha, go tla a laolwa ke mabaka a a farologaneng, mabaka a tshwana le gore ke metse efe e e nang le ditlamelo tse di setseng di siametswe go tsewa mme ke metse efe e ditlamelo tsa yone di sa ntseng di tshwanelwa ke go tlhabololwa seemo pele, jalo le jalo pele ga e tsewa. Metse e e nang le ditlamelo tse di e golaganyang le e mengwe le yone e ka nna ya tsewa ka nako yone eo. Thulaganyo eno e tla a dira gore dikgaolo le dikgaolo-potlana di sobokiwe di nne setlhopha mme di bo di ka tseelwa gongwe fa go ka kgonegang teng.
Tsamaiso eno e tsile go goga lobaka lo lo kae?
Go ya ka thulaganyo eno, Water Utilities Corporation e tla a tsaya ditsamaiso tsotlhe tsa metsi a a nowang mo Lefatsheng leno le ditirelo tsotlhe tsa metsi a a dirisitsweng mo dingwageng tse tlhano tse di tlang, go simolola ka Motsheganong 2009.

## Palo ya matamo

## Bona gape

* Palo ya dinoka tsa Botswana
* Makadiba a Botswana
* Palo ya matamo le mabolokelo a metsi

## Metswedi
Nyalo-lefufa mo Botswana

Seamo sa sanpieno sa **Nyalo-lefufa**  se thata go letelelwa mo **[[Botswana|Botswana]]** , jaaka molao, jaaka lenyalo fela la mosadi le monna le letelelwa, le ntswa go nale dikgogakgogano. Monna o ka nyala mosadi wa gagwe (kgotsa *Mme wa mo motsaneng* ) ka fa tlase ga molao,le fa mme go nyala mosadi wa bobedi ka fa tlase ga molao wa lefatshe. le fa go ntse jalo tiro e e akanyediwa go bo e sa tlhole e le teng mo mo kgaolong, go sa tswa go tlhalosiwa gore bagokagadi ba lenyalo-lefufa ba santse ba le teng mo Botswana, le fa ba sa itsege. Go sa tswa go tlhalosiwa fa go nale mathata a a tlhgogileng a le mantsi a a bakwang ke bogokagadi jwa nyalo-lefufa, jaaka ditlhalo dintlwa, go robalana e se ka fa tumalanong, le go anamo thata ga mogare wa HIV/AIDS, se eleng mathata a go simololwang ka one mo lefatsheng.

## Metswedi

## Taolo ya Kanamo ya Mogare ntateng ya Nyalo-lefufa mo Botswana
Maloko a lekgotla la baruti kwa Thamaga le Molepolole a ne a kopanye go itebaganya le seemo se se tshwenyang thata sa kanamo ya mogare wa HIV.E rile a bua kwa moletlong wa go gakologelwa le go hutsafalela batho ba ba amilweng ke HIV/AIDS, Moruti David Thokwane wa kereke ya Calvary Baptist kwa Molepolole a supa gore baruti ba tshwenngwa thata ke ka fa mogare o anamang ka teng.A re ba ne ba bone gore gongwe lefa ba ka tswa ba rera efangele kwa dikerekeng tsa bone ga go a lekgana mme ba tswele kwa setshabeng ba se rute ka boikgapo le boitshwaro.Moruti Thokwane a re setlhogo sa go isa kereke kwa bathong le go itebaganya le bakapelo ba bantsi, se rwele go le gontsi ka se supa gore mogolagang wa bakapelo ke one o anamisang mogare, mme a re fa batho ba kgaola chaene ya baratani, go ka thusa go tlhabantsha kanamo ya mogare.O ne a re boitshwaro jo bo siameng bo ka fokotsa kanamo ya mogare le go inaakanya le modimo.A re temana nngwe ya re lefoko la modimo ke lebone la dinao tsa me seo se raya gore lefoko le ka bonesetsa motho go mo inola mo sebing ka go tlhaloganya molemo le bosula.Moruti Thokwane a re se se tlhabisang ditlhong ke gore lefa mogare o anama jaana, baruti le bone ba na le seabe ka go supega ba amega mo tlhakanelong dikobo e e sa sireletsegang le go itseela dikobo ka dikgoka mo bananeng.A re baruti ba tshwanetse go nna sekao mo setshabeng, ka go solofetswe dithuso tse di ka isang setshaba golo gongwe mo go bone.O ne a re sengwe ke nyalo ya lefufa e e senyang ngwao ebile e seyo le mo baebeleng ka e le maikutlo a batho bangwe ba ba iphitlhang ka baebele ba re ya re ba ka nyala basadi ba feta bongwe.Moruti Thokwane o ne a rotloetsa gore mongwe le mongwe a nne lefufa ka mogare wa gagwe, gore a seka a o anamisa le go o abelana le ba bangwe ka tlhakanelo dikobo.Moruti wa Flying Mission Church of Botswana Emanuel Ngwako o ne a re kereke e na le mananeo a go thusa bana, batsadi le botlhe go fokotsa tirisanyo le bakapelo ba bantsi.A re kereke e na le bokgoni go neela motho lefoko, le go retolola setshaba go fedisa malwetse a a sa foleng.A re seo se ka dirwa ka tumelo le tsholofelo ya batho ka bongwe ka bongwe fela fa ba batla go fetoga go tsalwa sesha mo tumelong.

## Dikgoge tsa kwa ntle
Poloka

Poloka ke motsana o o mo kgaolong ya legare mo Botswana. Motsana o o bonwa mo selekanyong sa dikhilomethara tse di lekgolo,masome a mabedi mo bokone jwa toropo kgolo Gaborone gape le dikhilomethara tse di masome a boferabobedi mo borwa-bokone jwa Mahalapye. Motsana wa Poloka o na le sekolo se se potlana,ka ngwaga wa 2001 dipalo tsa batho di ne di le makgolo a matlhano,masome borataro le boraro

## Metswedi
Radisele

Radisele ke motse o o mo kgaolong ya legare mo Botswana. Motse o fa tlase ga tsela e e kopanyang Palapye le Mahalapye.Ditoropo tse di kgaoganngwa ke dikilomethara di le masome a matlhano Ka ngwaga wa 2001 palo ya batho e ne ele 2,741.

## Metswedi
Salajwe

**Salajwe **  ke motse yo mo kgaolong ya Kweneng e e mo Botswana. O bonwa mo bogare jwa Botswana, mo sekakeng sa Kalahari , sekgele sa dikhilomethara tse di masome a bosupa mo bokone-bophirima jwa Letlhakeng. Palo ya batho ba Salajwe e ne e le makgolokgolo a,makgolo a bosupa le botlhano.

## Matshwenyego a Motsana wa Salajwe
Kgosi ya motse wa Salajwe mo kgaolong potlana ya Letlhakeng, Rre Gaerupe Moala, a re o tshwenyegile fela thata go utlwa fa go na le batho ba ba tsereng moepo wa Gope, e bile ba tsamaela go o bula mme ba sa ba rerisa.Kgosi Moala a re o tshwenngwa thata ke gore a tota bana ba motse wa Salajwe ba tlaa bona ditiro.A re e rile ka 1982 go simololwa dipuisano, morafe wa Salajwe o bo o le teng, mme gompieno fa go na le merero go rerisiwa batho ba ba kgakala jaaka bo Ghanzi le Mmathethe, bone ba kgaphetswe kwa thoko.A re o eletsa fa bana go tswa Salajwe ba ka bona ditiro gore le bone ba akole meamuso ya lefatshe leno e bile ba kgone ba fitlhelwe ke ngwaga wa 2016 ba tlhabologile.Mo go tse dingwe kgosi o ne a kgothatsa batho ba motse gore ba inaakanye le go thusana.A re Batswana ba boele kwa dinakong tsele botshelo bo sale monate go thusanwa, ka jalo ba ba sa lemang ba thusane le ba ba lemileng gore le bone ba dike ba oba letsogo ka ngwaga ono o le o monamagadi.A re a batho ba eme ka dinao go thusana, ba tlhokomele dijo tse ba di itiretseng, ka di sa tshwane le dijo tse ba di fiwang ke puso ka e bile tsone ga go motlhofo di ka senyega. A re dijo tsa setso di na le dikotla tse dintsi fela thata, mme e bile go thusana ke botshelo jwa Setswana.E re le fa go ntse jalo, kgosi a re seemo sa pula se ba baketse mathata fa go tla ka kwa ditseleng, a tlatsa ka gore ke matamotamo fela mo tseleng go tswa Letlhakeng go ya Kaudwane.Kgosi Moala a re o eletsa fa tsela e ka tshelwa sekontere gore le bone ba nne le dipalamo tsa morafe go fema seemo sa dikotsi.O bile a bua a sa kgwe mathe ka motse wa Salajwe a re o fetogile motse wa dipoto. A re go setlhogo, e bile ga go a siama ka bojalwa bo dirile bana dikhutsana ntswa batsadi ba bone ba le teng mo botshelong.A re matlhotlhapelo a bojalwa ke gore batsadi ba roma bone bana ba bannye, mme ka jalo le bone ba felele ba nole ka e bile ba bangwe ba pateletse batsadi ba re ba romilwe ke bone ntswa ba ithekela.E rile a itebaganya le batsadi, kgosi a re ba tlhabisa ditlhong ka gore ke bone ba ba rekisetsang bana bojalwa mme e re ba sa dira sentle kwa dithutong, ba bo ba re barutabana ke bone ba sa dirang tiro ya bone ka botlalo

## Dikgoge tsa kwa ntle
Botswana
Molepolole

## Metswedi
4 Ngwanatsele

**4 Ngwanatsele** (*04.11*; *November 4*)

25.10 - 26.10 - 27.10 - 28.10 - 29.10 - 30.10 - 31.10 - 01.11 - 02.11 - 03.11 - **04.11** - 05.11 - 06.11 - 07.11 - 08.11 - 09.11 - 10.11 - 11.11 - 12.11 - 13.11 - 14.11
8 Ngwanatsele

**8 Ngwanatsele** (*08.11*; *November 8*)

29.10 - 30.10 - 31.10 - 01.11 - 02.11 - 03.11 - 04.11 - 05.11 - 06.11 - 07.11 - **08.11** - 09.11 - 10.11 - 11.11 - 12.11 - 13.11 - 14.11 - 15.11 - 16.11 - 17.11 - 18.11
Semitwe

Semitwe ke motse o o mo kgaolong ya legare mo Botswana. Motse o dikhilomitara dile masome matlhano kwa bokone bophirima jwa Francistown, gape o na le sekolo se se botlana. Mo palong batho ya ngwaga wa 2001 dipalo di ne dile makgolo a mane ,masome a matlhano le boraro.

## Letlhoko la bogosi le Ditlhabololo
Mothusa Tona ya Dikgaolo, Mme Botlogile Tshireletso o dumalane le banni ba motse wa Semitwe mo kgaolong potlana ya Tutume gore motse wa bone o godile e bile o lekanwe ke go nna le kgosana.Mme Tshireletso ne a bua mo phuthegong ya kgotla ka Labobedi. O ne a araba selelo sa bone sa gore fa e sale ka ngwaga wa 2005, ba bolelelwa ke mopalamente wa bone wa nako eo gore kgotla ya bone e tlaa godisiwa maemo, ba ntse ba lebile tsela. Mme Tshireletso o ne a ba solofetsa gore o tlaa sala kgang eo morago ka e bile dikgang tsa bogosi di wela ka fa tlase ga lephata la gagwe. O tsweletse a ba bolelela gore kgodiso ya kgotla ke selo se se tlhokanang le madi, ka jalo e ka nna ya nama e tshwerwe ke letlhoko la madi. Banni ba ne ba ikuela ka tsela ya lekgarapana ya Semitwe/Orapa e ba reng e tsaya lebaka go gopiwa.E rile mokwaledi mogolo wa kgaolo Potlana ya Tutume, Mme Betty Bangale a ba araba, a ba tlhalosetsa gore go gopiwa ga tsela ya Semitwe/Orapa go dirwa ka dikompone tse di ikemetseng ka nosi.

A re ba kile ba ntsha ikopelo ya go gopa tsela eo, mme ka maswabi dikompone tsotlhe di ne di lopa madi a a kwa godimo go feta a ba nang nao. Mme Tshireletso o tsamaya le metse e e mo kgaolong ya Tonota Bokone ga mmogo le Nkange go lekodisa sethaba ka thulaganyo ya go hudusiwa ga ditirelo tsa metsi go ya ko go ba koporasi ya metsi ya Water Utilities.

## Metswedi
12 Ngwanatsele

**12 Ngwanatsele** (*12.11*; *November 12*)

02.11 - 03.11 - 04.11 - 05.11 - 06.11 - 07.11 - 08.11 - 09.11 - 10.11 - 11.11 - **12.11** - 13.11 - 14.11 - 15.11 - 16.11 - 17.11 - 18.11 - 19.11 - 20.11 - 21.11 - 22.11
17 Ngwanatsele

**17 Ngwanatsele** (*17.11*; *November 17*)

07.11 - 08.11 - 09.11 - 10.11 - 11.11 - 12.11 - 13.11 - 14.11 - 15.11 - 16.11 - **17.11** - 18.11 - 19.11 - 20.11 - 21.11 - 22.11 - 23.11 - 24.11 - 25.11 - 26.11 - 27.11
Ronald Baipidi

**Ronald Baipidi**  ke motshereganyi wa Botswana. Baipidi e ne e le tautona wa lekgotla la  Botswana Federation of Trade Unions, lekgotla le le tona mo  Botswana, e sale ka ngwaga wa 1997. Ka ngwaga wa 2005, Baipidi o ne a kopana le ba lekgotla la Chinese trade unionists go tla go buisanya ka tirisano mmogo gareng ga makgotla a. 

Mo bokopanong jwa baeteledipele ba makgotla kwa thuto puisanyong ya itsholelo mo papading gape le tse dingwe tse di amanang mo dikganyeng ka ngwaga 2007, Baipidi o ne a tshwantsha lekgotla la European Union Economic Partnership Agreements le lengwe la Scramble for Africa, a le baya molato a re ga le tlise ditlhabololo mo Aferika. O ne a tlhalosa gape gore ka molao motheo wa kgolo le ditshono tsa Aferika  lefatshe la United States le ipeile mo go diriseng mafatshe a a tlhabologang.

## Metswedi

* BOPA Daily News, 22 August 2005, "BFTU leader enjoys serving people"
* People's Daiy Online, 26 April, 2005, "Chinese trade unions to enhance ties with Botswana's counterparts"
Nama ya Seswaa

**Seswaa**  (kgotsa **chotlho** ) dijo tsa setswana tsa mo Botswana, tse di dirilweng ka nama, le fa nako dingwe se dirwa ka nama ya Podi kgotsa ya Nku. Nma e e mafura e apewa lobaka le le leele go fitlhelela e botswa thata mo dipotong tse ditona, ka letswai le le ntsi, e bo e kgaogangwe kgotsa e sitiwa. Se ete se shabiwe ka morogo kgotsa mabele.

Seswaa ke dijo tse di apewang ka nama ya kgomo ka mogote o lekane go fitlhela e butswa, mme moragonyana e setwe e bo e tsengwa letswai go jewa ka phaletshe. Ke dijo tsa Batswana tse di tlotlegang bogolo jang mo meletlong e tshwana Dintsho le Manyalo. Gantsi nama ya Seswaa e ka apewa go dirisiwa Podi, Nku, Koko kgotsa Kgomo. Go apaya nama go motlhofo, mme go e setla ke kgwetlho. Ditsetlana tsa go apaya di tlhalosa gore e tshwanelwa ke go setlwa ka legong le le thata gore e sale o kare e kgebeteletswe ka ditokinyana.

## Dikotla tse di mo teng ga Seswaa
Nama ya Seswaa e na le dikotla tse di nonotshang mmele. Dikotla tse di thusa go aga ditshika tsa mmele.Batho ba ratang nama ba godile ebile ba nonofile.Seswaa fa se shabiwa ka dijo tse dingwe jaaka Merogo,bogobe, mabele kgotsa Phaletshe di dira dijo tse di nonofileng ebile di fa mmele dikotla tsotlhe tse di tlhokiwang ke mmele.

## Bokutlo
Seswaa se nale dikotla tse di ntsi tse di siametseng mmele.Batho ba tswanetse go se shabisa ka dijo tse dingwe go oketsa dikotla tsa sone gore di tswele mmele mosola.

## Dipadi tse dingwe.
Noka ya Semowane

Noka ya '''Semowane'''   ke motswedi o motona wa tlholego  wa metsi mo borwa jwa Aforika. Mo lefatsheng la Botswana noka ya Semowane e tshwaraganetse  melelwane  le metse ele mmalwa. Noka e e ke motswedi oo botlhokwa oo tshelang mo makgobokgobong a Makgadikgadi, kwa diphologolo ka bontsi di bonwang teng thata. Noka ya Semowane e tshololela mo lecheng  la  Sua Pan.

## O ka tsibogela gape
* Nwetwe Pan

## Dipadi tse dingwe
* Botswana National Government Constitution: Volume I (2008)
* Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, *Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana)* , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 http://www.springerlink.com/content/4422768ru1426424/

## Mola wa makwalo
##
Tshotlego Morama

**Tshotlego Morama**, yo o tsholetsweng kwa Lethakane ka (ngwaga wa 1987 kgwedi ya Tlhakole e tlhola gabedi), O tshotswe e le Tshotlego Paul Morama, ke motabogi wa Motswana yo nang le bogole jwa go tsholwa ka dirwe tse di tlhankaneng. E sale e nna ene motabogi wa Motswana wa ntlha go emela Botswana kwa mabelong a ba ba nang le bogole. O ne a na le rekoto ya lefatshe mo lebelong la basadi la 400m mo setlhopheng sa bogole sa T46 morago ga go gapa seetsele sa gauta kwa Di-Paralympics tsa Selemo tsa 2004. Gape o ne a gapa seetsele sa gauta kwa Metshamekong ya Aforika Yotlhe ya 2007 mo lebelong la dimitara di le 200 la basadi. Le fa a ne a gapa dietsele tseo e le mosadi wa semolao, jaanong o fetotse boitshupo jwa gagwe jwa semolao go nna monna.

## Ka ga gagwe
Morama o tshotswe Tlhakole a tlhola malatsi a le mabedi ka ngwaga wa 1987 kwa kgotleng ya Kgongwe kwa Letlhakane. Mo go emeleng Botswana  kwa dikgaisanong tsa ba ba nang le bogole ka ngwaga wa 2004 kwa Athens, o ne a fenya gauta mo letlhakoreng la bomme la batabogi ba lebelo la selekanyong sa sekgele se se makgolo a mane mo letlhakoreng la T46 la ba ba nang le bogole, a dira ditso ka go sia batabogi ka ene mo lefatsheng, mo nakong ya 55.99. Ka nako eo, o ne a santse a supiwa e le mosadi. Morama gape o fentse gauta kwa metshamekong ya mafatshe a Aforika ka ngwaga wa 2007, a dira ditso tse dingwe mo Aforika mo letlhakoreng la bomme ba lebelo la selekanyo sa sekgele se se makgolo a a mabedi. O ne a nna le ngwana. Morama o ne a tshwanetse go emela Botswana gape kwa dikgaisanong tsa batabogi ba ba nang le bogole ka ngwaga wa 2008 kwa Beijing, mme ga a ka a kgona go tsenelela dikgaisano tseo. Morama o ne a kgalelwa go godisa ditedu ntswa a tshotswe e le mosetsana. O ne a na le dirwe tse pedi tsa thobalano, bosadi le bonna. Le fa go ntse jalo, serwe se le sengwe fela se se dirang mo tlhakanelodikobong se a nang le sone ke setho sa bonna. O ne a batla go nyala, le fa go ntse jalo, motho yo a neng a mo nyala batsadi ba gagwe ba ne ba sa phuthologa le ene. Mo nakong e e fetileng, o nnile le dikamano tse pedi tse di farologaneng. Ga jaana ga a nyala. Le fa a ne a tsholwa a ne a tsewa semolao jaaka mosadi, tota ke wa bong jo bo tlhakaneng.

## Tsa kwa ntle

* Botswana 
* Letlhakane

## Dipadi tse dingwe.
Lefelo la motlakase kwa maphothophothong a Victoria

**Lefelo la motlakase kwa maphothophothong a victoria**  is a ke khutlola e e fetlang motlakase ka tiriso ya metsi mo nokeng ya Zambesi mo Zambia. Le bonwa mo lekadibeng la boraro fa tlase ga  maphothophotho a Victoria. Go nale mafelo a mabedi a a ntshang motlakase wa selekanyo sa 108 MW: 
* Tlhomo ya ntlha e ne e ya simolodisiwa ka ngwaga wa 1936 E ntsha selekanyo sa 8MW e nale matshine e le mebedi ya selekanyo sa  1MW mongwe le mongwe gape go nale e mengwe e le mebedi ya selekanyo sa 3MW mongwe le mongwe. 
* Tlhomo ya bobedi e ne ya simolodisiwa ka ngwaga wa 1968 gape e tsentse nonofo ya selekanyo sa 60MW e e nang le matshine e le borataro ya selekanyo sa 10MW mongwe le mongwe. 
* Tlhomo ya boraro yone e simolodisitswe ka ngwaga wa 1968 gape e tsentse nonofo ya selekanyo sa 40MW e e nang le machine e le mene ya selekanyo sa 10MW mongwe le mongwe.  

Tlhomo e  ke ya lefatshe la Zambia Electricity Supply Corporation Limited (ZESCO).

## Mosola wa Motlakase
Motlakase selo se botlhokwa mo matselong a rona,ke ka moo o tlhokegang fela thata.Lefatshe la Zambia le iponetse tsela ya go oketsa itsholelo ya lefatshe la bone ka go rekisa motlakase yo ba o fetlhang mo metsing a a tswang mo nokeng ya Zambezi.Mafatshe ka bontsi mo Aferika a reka motlakase o ka ditlhwatlhwa tse di kwa godimo mme se se tlise dipoelo tse di kgatlisang e le ruri mo lefatsheng la Zambia.Mafatshe a tshwana le la Botswana.Zimbabwe,Aferika Borwa ke nngwe tsa mafatse a a dirisang motlakase o o fetliwang ka metsi.

## Kgotlhelesego ya tikologo
Motlakase yo o fetliwang ka metsi ga o kgotlhele tikologo jaaka yo o dirwang mo magaleng.Osiametse go dirisiwa ke mafatshe a a nang le dinoka tse di emang matsi a mantsi.Le Le fa mongwe a ka akanya gore metsi a kgotlhelesega seo ga se boamma ruru ka gore k one matsi a a nowang mo lefatsheng fa a sena go kolomakiwa.

## Dikgoge tsa kwa ntle
Zambia
Botswana
South Africa
Zimbabwe

## Dipadi tse dingwe.
Vernon Nkadimeng

**Vernon Nkadimeng**  (Seetebosigo a tlhola masome a mabedi le botlhano ngwaga wa 1958 kwa Alexandra - Motsheganong a tlhola masome a mabedi le motso ngwaga wa 1985 mo Gaborone, Botswana) e ne e le leloko la African National Congress yo o neng a bolawa fa a le mo mofalading mo Botswana ke ba sepodisi sa sephiri ka nako ya dintlwa tsa kgetlhololo ya letso le mmala.

## Botshelo jwa gagwe
O ne siela Aferika Borwa a latela baganani ba 1976 Soweto  fa a le dingwaga tse di lesome le borobabobedi. O ne a tsena mo Umkhonto We Sizwe (MK) kwa Angola, sesole sa ANC gape moragonyana a gola le sesole sa MK. O ne a ya kwa Czechoslovakia le ba MK, kwa ileng a fitlha tlhatlhelelwa dithuto tsa go katisa masole. Ka Motsheganong a tlhola Masome a mabedi le motso ngwaga wa 1985, Nkadimeng o ne a bolawa ka tiba ya koloi e e neng e beilwe ke ba sepodosi sa balwantshi ba letso le mmala.

## Dipadi tse dingwe.
Tsootsha

Tsootsha ke motsana o mo kgaolong ya Ghanzi mo Botswana. O gaufi le molelwane wa Namibia Mo palo batho ya ngwaga wa 2001 dipalo di ne di le makgolokgolo le makgolo a le mararo,masome a borobabongwe le bosupa.

## Sekolo sa Botlhapatlou se a ipelega
E rile bosheng ba sekolo se se botlana sa Botlhapatlou ba bo ba tshwere mogwanto o o duelelwang wa dikhilomethara di le lesome le boferabobedi ka maikaelelo a go rekela bana ba mmino wa Setswana ba sekole seo paka.Go ya ka mogokgo wa sekole seo mo puisanyong le BOPA, Mme Florah Molefi, ba gwetlhilwe thata ke go bo bana ba sekole seo ba itse go bina mmino wa Setswana e bile ba aga ba dira bontle thata ka kwa dikgaisanyong mme sebe sa phiri e le go tlhoka paka.Mme Molefi a re sengwe gape se se neng se ba tshwenya fela thata e ne e le go tlhoka madi a go rekela bana dijo le tsotlhe tse ba di tlhokang ka tsone dinako tsa maeto a sekole mo letloleng la bone.A re le mororo botsadi bo ne bo leka fa bo kgonang teng ka go ntsha bonnye jo ba nang le jone, se se ne se sa lekane mo letlhokong le ba nang le lone.O ne a kopa setshaba go ba thologa mokgosi ka go ba latlhelela sepe fela se ba nang le sone gore maikaelelo a bone a atlege.

Fa a ntsha la motlapitsong, mogwanti mogolo e bile e le mopalamente wa kgaolo, Rre Gordon Mokgwathi o ne a kopa gore go busediwe ngwao ya Setswana ya go suga matlalo.A re madi a a tlaa ntshiwang mo mogwantong o, a tshwanetse a tla go akolwa ke batho ba motse wa Botlhapatlou ka go direla bana ba sekole seo paka ya matlalo go na le go letlelela madi a tsewa ke batho ba sele ba roka paka eo.Mopalamente Mokgwathi a re batho ba ithute go itirela ka mabogo a bone, bogolo jang dilo tsa Setswana tse di sa batleng sepe se se kalo go ka dirwa, a a fa sekai ka gone go suga matlalo.A re letlalo ga le batle sepe se se kalo kgotsa sepe fela se se rekwang kwa bentleleng go ka sugwa.

## Dikgoge tsa kwa ntle
Botswana
Gantsi District

## Metswedi
Patrick Sunday

**Patrick Sunday**  (o tsotswe ka kgwedi ya Mopitlo a tlhola malatsi a le mararo ka ngwaga wa 1975) ke motshameki wa kgwele ya dinao wa lefatshe la Nigeria yo tshamekang e le monosa dino wa setlhopha sa TTM Phichit. O kile a gapela setlhopha sa ga gabo sa sechaba sa Nigeria seetsele ka ngwaga wa 2000.

## Metswedi
Busang Rasefako

**Busang Rasefako**  (o tshotswe ka kgwedi ya Mopitlo e tlhola malatsi a le lesome le bosupa ka ngwaga wa 1972),Rre Rasefako ke Motswanao  o tumileng ka go tshameka kgwele ya dinao mo Botswana e bile ke motshameki wa kgwele ya dinao wa pele , o ne a tshameka maemo a motshameka gare. Ka ngwaga wa 2000 le 2003 o tshameketse setlhopha sa bosetshaba sa Botswana national football team.

## Metswedi
Phazha Butale

**Phazha Butale**  (o tshotswe ka kgwedi ya Moranang a tlhola malatsi a le masome mabedi le boraro ka ngwaga wa 1976) ke motswana oo  tumileng ka go tshameka kgwele ya dinao e bile o tshameka maemo a motshameka gare mo setlhopeng sa Notwane FC.Mo dingwageng tse di le gare ga 2003 le 2004, o fentse dietsele tse supa tsa  Botswana national football team.
Motshamiki wa kgwele ya dinao Duncan Kgopolelo

**Duncan Kgopolelo**  (o tshotswe ka kgwedi ya Lwetse e tlhola malatsi a le masome mabedi le bone ka ngwaga wa 1974), ke motswana o tumileng ka motshameko wakgwele ya dinao e bile  o tshameka maemo a motshameka pele mo setlhopeng sa Police XI. Mo dingwageng tse di fagare ga 2003 le 2006 o ne a  tshamekela setlhopa sa sechaba e bong Botswana national football team  (Zebras).
Setlhaketlhake sa Kubu

**[[:en:Kubu_Island|Kubu]] **  ke setlhaketlhake se se omeletseng sa letlapa  se se bonwang kwa Makgadikgadi  mo lefatsheng la Botswana. Leina  *Kubu*  le raya   phologolo ee nnang thata mo metsing ee bidiwang hippopotamus ka sekgowa mo Tswana. Setlhaketlhake se  se bonwa mo selekanyong sa dikilometara di le mmalwa fela go tsweng kwa toropong ya Orapa le Letlhakane ditoropo tseo eleng tsa  meepo, mme  se bonala gape go tswa kafa Mmatshumo mo kgaolong ya  Boteti.Setlhaketlhake se ke  ke sefikantswe sa lefatshe , gape e le lefelo le le ilelwang ke batho ba bogologolo.

Go iwa teng ka dikoloi tsa maotwana a le mane gape se nale didirisiwa tsa bothibelelo. Lefelo la bothibelelo le dirisiwa go tswa mosola banni ba koo..

*Mothelesetsi wa moapari yo motona ebong [[Jeremy Clarkson]]*  o tlhalositse setlhaketlhake e le "nngwe ya mafelo a a hakgamatsang a a iseng a bone mo botshelong jwa gagwe" mo koranteng ya kgwedi ya Ngwanatsele a tlhola malatsi ale mane, ngwaga wa ketepedi le bosupa (2007).

## Ditso ka tlholego
Pane ya Makgadikgadi ke  lefelo le le apesitsweng ke pane ya  letswai  mo bokoni jwa Botswana, lefelo le letona lele atlhameng mo Botswana. Letswai le le apesitse lefatshe sekgele sa dikhilomithara tse di  dikete dile lesome le borataro go menagane gabedi (16,000&nbsp;2 gape le bo le aga motheo wa bogologolo wa   lekadiba la Makgadikgadi le le simolotseng go kaolosa metsi bogologolo. Baithuti ba ditso tsa bogologolo mo go buseng  Makgadikgadi go supile gore boleng teng jwa banni ba ntlha le didirisiwa tsa matlapa; didirisiwa tse di  simolotse mo bosheng go  somarelwa ka go dumelwa e le tsa ba * batho ba bogologolo* .

## Dikgoge tsa kwa ntle
Botswana
Maun
Gantsi

## Dipadi tse dingwe.
* C.Michael Hogan.
 2008 *Makgadikgadi* , The Megalithic Portal, ed. A. Burnham http://www.megalithic.co.uk/article.php?sid=22373&amp;mode=&amp;order=0
* Kingsley Holgate. 2006. *Afrika * *In the Footsteps of the Great Explorer* . Struik publishers, ISBN 1770071474 (restricted online version (google books))
* Ketelelo ya mesepele mo Setlhaketlhake sa kubu mo Botswana 
* Ditso tsa setlhaketlhake sa Kubu. 2009.

## Mola wa makwalo
##
David Magang

thumb|Chairman of Phakalane Estates Group, Mr. David Magang, and Gaborone Mayor, Mr. Kagiso Thutlwe, socialized at the event.
**David N. Magang**  (o tshotswe ka 1938) ke mmueledi, mogwebi le lepolotiki la Botswana. O tsene dithuto tsa gagwe kwa University of London, ke ene Motswana tota wa ntlha go bula kompone e eikemetseng ka nosi ya molao mo Botswana.  ke leloko la phathi e e neng e busa ya Botswana Democratic Party. Magang e ne e le mopalamente wa dikgaolo tsa botlhophi tsa Kweneng botlhaba/Lentsweletau go tloga ngwaga wa 1979 go eme ka wa 2002. 

O ntse le maemo a le mmalwa a berekela ka fa tlase ga bo Tautona Quett Masire le Festus Mogae, go akaretsa go nna Tona wa meepo le metsi (1994-97) le Tona wa ditiro, dipalamo le ditlhaeletsanyo (1992-94, 1998-2001).

Magang o ne gape ele moeteledipele wa African Development Bank go tloga 1989 go ema ka 1992. Morago ga go tlogela puso Magang o atlegile thata mo go tsa tlhabololo bonno, a aga dikago tsa maemo a ntlha mo Gaborone kwa Phakalane. O kwadile buka ka ga ene kana ka botshelo jwa gagwe e e atlegileng thata e e bidiwang *The Magic of Perseverance*.

Ka 2012, mmegadikgang wa Moamerika, Peter Musurlian wa Globalist Films, o ne a wetsa filimi e e gapileng Emmy ka ga Botswana, e a neng a e gatisa ka Sedimonthole 2002.[nopolo e a tlhokega] David Magang o nnile le seabe se segolo mo dikgatisong tse dintsi kwa Botswana mme o ne a tlhagelela mo filiming yotlhe, e e neng ya gasiwa kwa Burbank, California mme e teng mo YouTube.[nopolo e a tlhokega]

## Maemo
O ne a na le diportfolio di le mmalwa tsa maemo a a kwa godimo tsa bodiredi ka fa tlase ga botautona Quett Masire le Festus Mogae, go akaretsa le Tona ya Meepo le Metsi (1994–97) le Tona ya Ditiro, Dipalamo le Ditlhaeletsanyo (1992–94, 1998–2001).[nopolo e a tlhokega]

## Thuto
O katisitswe kwa Yunibesithing ya London.[nopolo e a tlhokega]

## Botshelo jwa lelapa
David Magang o nyetse mosadi wa gagwe,Dorcas ka Sedimonthole a le masome mabedi 1969 mme mmogo ba na le bana ba le bararo, barwa ba le babedi le morwadi a le mongwe. Wa ntlha o ne a tsholwa e le Lesang, morago ga moo Thola mme la bofelo Bonang.

## Diphitlhelelo
Morago ga go tswa mo pusong Magang o ne a nna motlhabolodi wa dithoto yo o atlegileng, a tlhama motse wa maemo a a kwa godimo wa Gaborone wa Phakalane.[nopolo e a tlhokega]   O kwadile buka ya botshelo jwa gagwe e e atlegileng le e e tsosang dikganetsano ya 2008 ya The Magic of Perseverance.[nopolo e a tlhokega]  

## Dipadi tse dingwe

*Fred Morton, Jeff Ramsay, Themba Mgadla. Historical dictionary of Botswana‎. 4th Edition. Scarecrow Press: 2008. ISBN 9780810854673 p. 204.
*David Magang. The magic of perseverance: the autobiography of David Magang. Issue 51 of CASAS book series: 2008. ISBN 9781920287702

## Metswedi
Mokgatlho wa Kankere mo Botswana

**Mokgatlho wa Kankere mo Botswana (CAB)**  ke mokgatlho wa baithaopi, ebile o se ka fa tlase ga puso 
o tlhomilwe ka 1998 e le lekalana la kgobokanyo.

## Ponelopele
Mokgatlho wa kankere mo Botswana o itlamile go fokotsa  kanamo ya kankere mo go botlhe ba ba amegileng 
 mo Botswana.

## Boikarabelo
Mokgatlho wa kankere mo Botswana o itlamile go fokotsa kanamo ya kankere ka 
go godisa kitso le thuto go rotloetsa mekgwa e e babalesegileng ya go tshela le go lebela kwa pele 
kankere,go neela tlhokomelo ya melemo, bogakolodi le kemonokeng mo go ba ba amegileng.

## Mananeo a Mokgatlho wa Kankere mo Botswana
### Mananeo a tsiboso/tlhagiso
Mokgatlho wa kankere mo Botswana(CAB) o rotloetsa thibelo ya kankere, dithuto tsa botsogo  ka methale e tshwana le dithuto seka dipuisano, 
ipapatso le go aba dipampitshana tsa kitsiso mo lefatsheng ka 
kakaretso.

### Mananeo a Tlhokomelo
Ka lenaneo la ntlo ya Tshiamo(ntlo ya tlhokomelo)matlo a nakwana 
a boroko, tlhokomelo ya melemo, le dijo di fiwa balwets ifa ba  
tsaya kalafi ya bone kwa sepateleng sa Princess Marina le Gaborone Private. 
Mokgatlho wa Kankere mo Botswana gape o neela balwetsi sepalamo go 
ya go tsaya kalafi ya bone kwa dikokelong.

### Mananeo a kemonokeng
CAB e neela balwetsi,masika le ditsala bogakolodi ntle le go anamisa diphiri tsa bone. 
Fa balwetsi ba sena go boela magaeng,go na le tatediso go bona gore ba tsoga jang 
ka go ba leletsa mo megaleng kana go ba etela mo malwapeng.

### Tatediso Botsogo
CAB e nale setlhopa sa ba tswa setlhabelo ba ba etelang balwetsi ba kankere kwa malwapeng a bone  
go ba ema nokeng semoya le mo maikutlong a setho. Se se dira  
gore ba ba amilweng ke kankere ba fetogele mo go nneng ba tswa setlhabelo sa kankere ka go 
akanya sentle,mekgwa ya go tshela e e babalesegileng le botsogo.

## Di aterese
Cancer Association of Botswana 
Diktlhakore Way, Extension 12, Gaborone 
Tel/Fax: 3932948 
cab@botsnet.bw
Lorato le tswa fela kwa Modimong.
Go nna le kankere ke ntlha e nngwe ya go tshela.

## Dipadi tse dingwe.
Edwin Disang

**Edwin Disang**  (o tshotswe ka kgwedi ya Phukwi a tlhola malatsi a lesome le boraro ka ngwaga wa 1980) ke motswana otumileng ka go tshameka kgwele ya dinao e bile  o itebagantse le go tshameka maemo a motshameka pele mo metshamekong ya kgwele ya dinao. Mo dingwageng tse fa gare ga 1999 le 2001 o ne tshamekela setlhopa sa sechaba e bong Botswana national football team(Zebras).

## Dikgoge tsa kwa ntle
*Ka ga Edwin Disang  mo national-football-teams.com
Eric Molebatsi

**Eric Molebatsi**  ke motswana o tumileng ka go tshameka kgwele ya dinao.O tswa kwa kgaolong potlana ya Letlhakeng ya Botswanamme o ne a le matlhagatlhaga go fitlha ka 2011.Ke motshameka gare wa setlhopa sa Nico United. Mo dingwageng tse fagare ga 2002 le 2004, o ne a tshamekela setlhopa sa sechaba sa Botswana(Zebras).

## Boiphediso jwa go tshameka
Molebatsi o simolotse tiro ya gagwe ya go tshameka ka ngwaga wa 2002 o ka nako eo a neng a tshamekela ditlhopha di tshwana le NICO FC (2007-2009, le Motlakase (2010).Gape o ne a emela Botswana kwa dikgaisanong tsa 2004 tsa Sejana sa COSAFA.O tshameketse SaFC10 la bofelo ka 2011 pele ga a rola tiro.

## Bona gape

* Setlhopha sa kgwele ya dinao sa Botswana

* Sejana sa COSAFA

## Tse di kwa ntle

* Eric Molebatsi kwa National-Football-Teams.com
* COSAFA Cup website

## Metswedi
Mokubilo

Mokubilo ke motse o o mo kgaolong ya legare la Botswana.  Ke motse o o sekgele sa dikhilomithara di le lekgolo le lesome gotsweng bophirima jwa Francistown, e bong Francistown. Motse o o nale sekolo se se potlana fa godimo ga moo ka ngwaga wa 2001 palo batho kwa motseng oo e ne e le sekete le lekgolo le masome a mabedi le boferabonngwe.

## Metswedi
New Xanagas

**New Xanagas**  ke motse o mo kgaolong ya Ghanzi mo Botswana. New Xanagas ke motse yo o mo bophirima jwa kgaolo ya Ghanzi. New Xanagas o na le sekole se se potlana, fa godimo ga moo ka ngwaga wa 2001 palo batho kwa motseng oo e ne le makgolo a matlhano le masome mane .

## Metswedi
Leloko la dithuto tsa bojanala mo Botswana

**Leloko la dithuto tsa bojanala mo Botswana**  e ne e ipelela dingwaga tse masome a mabedi le botlhano tsa bodiredi ka ngwaga wa 2009 ka go dira moletlho wa dikganoge tse masome a supa, ba ba neng ba fiwa ditankana tse di supang fa ele baitsanape mo go supegitseng baeti mafelo, kgotsa mo tsamaiso ya ditsanaga, kgotsa mo go sireletseng ditsatholego.

## Ponelopele
Maitlamo le maikaelelo a sekolo se sa mmadikolo ke go di goga kwa pele mo go ruteng baeteledipele ba ditsatlholego ba maemo a kwa tlase le a fa gare gore ba fe dikgakololo tsa maemo a a kwa godimo, mo go tsa dipatlisiso  le dikgang ka tshireletso ya diphologolo tsa naga, bojanala le ba CBNRM mo lefatsheng la Botswana le mafatshe a a mo Aferika Borwa.
Ithutontsho e na le mananeo a a itebagantseng le go tokafatsa boleng jwa thuto le go abelana megopolo go akaretse kitso le go tlhaloganya tsamaiso ka tsa diphologolo tsa naga, bojanala le tsamaiso ka tsa dikgwebo.
Ithutontsho e itebagantse le go rutuntsha ka go dira ka diatla.Sekole se se na le ditsamaiso tse di mmalwa. Tse di ntseng di le teng di baakantswe.   

## Metswedi

## Dipadi tse dingwe
* Facebook: BWTI−Botswana Wildlife Training Institute page
Motse wa Mathathane

Mathathane ke motse o o mo kgaolong ya legare mo Botswana. Motse wa Mathathane o ko nkong ya  lethakore la botlhabatsatsi jwa Botswana, gaotshwane le molelwane wa South Africa. Mo palo batho ya ngwaga wa 2001 dipalo di ne di le sekete le makgolo a borobabobedi le masome a mane le botlhano.

## Dipadi tse dingwe
Kgosi Gorewang Kgamane

**Gorewang Kgamane**  e ne e le kgosi ya Bamangwato go tsweng ngwaga wa 1925 go fitlhelela ngwaga wa 1931  fa a tlhokafala. Morago ga go latlhegelwa ke kgosi Gorewang Kgamane, bogosi bo ne jwa neelwa lelwapa la ga-abo Khama. Ntsalagwe Gorewang Kgamane, yo e leng Sediegeng Kgamane, o ne a nama e le kgosi a tshwareletse morwa Seretse Khama yo eleng  Ian Khama bogosi.

## O ka tsibogela
Khumo Motlhabane

**Khumo Motlhabane**  (o tshotswe ka Tlhakole a tlhola malatsi a le lesome le bosupa ka ngwaga wa 1981) kemotswana yo o tumileng ka go tshameka kgwele ya dinao. E bile o tshamekela setlhopa sa Uniao Flamengo Santos FC se se mo liking yaMascom Premier League.

## Metswedi
Motshamiki wa kgwele ya dinao Mpho Mabogo

**Mpho Mabogo**  (o tshotswe ka Phuwi a tlhola malatsi a masome mabedi le borobabedi ka 1980) ke motswana yo o tumileng ka go tshameka wa kgwele ya dinao. O tshamekela setlhopa sa Centre Chiefsse se mo liking ya  Mascom Premier League.

## Dikgoge tsa kwa ntle

## 
*Ka ga Mpho Mabogo ya ko national-football-teams.com
Moreetsi Mosimanyana

**Moreetsi Mosimanyana**  ke motswana o tumileng ka go tshameka kgwele ya dinao e bile tshamekela setlhopha sa Notwane FC. O fentse seetsele sa Botswana national football team.

## Dikgoge tsa kwa ntle

## 
*Moreetsi Mosimanyana profile mo national-football-teams.com
Lekgotla la babereki ba mafelo a baeng le mesepele le bojanala la Botswana

**Lekgotla la babereki  ba  mafelo a go gorogelang baeng, mesepele le bojanala **  (BHT&amp;TWU) ke {1lekgotla la papadi le le ikgolagantseng le la  Botswana Federation of Trade Unions mo Botswana.

## Mosola wa Makgotla ka kakaretso
Temotsho e e dirilwe ke mothusa mookamedi wa lephata la tsa khiro, Rre Jacob Nkala mo phuthegong e ka yone ba neng ba tlhalosetsa babereki ba ba ntseng duelwa ka letsatsi ka tsamaiso ya go ba fetola go nna babereki ba sennelaruri.Rre Nkala o ne a itebagantse le kgang ya go tsena mo peneneng ga babereki ba, a tlhalosa fa puso e ne ya lemoga gore lenaneo la pele la go tsaya madi a karathuthi morago ga dingwaga tse tlhano dingwe le dingwe ga go tswele babereki bangwe mosola ka ba felela ba tlogela tiro ba sa itirela sepe.O ne a tlhalosa fa jaanong molao o moa wa khiro o dirile gore babereki ba puso botlhe ba nne selo se le sengwe fela mo a reng ke gone go dirang gore babereki ba jaanong ba kgone go tsena mo peneneng.

Rre Nkala o ne a rotloetsa babereki go tsena mo peneneng ka madi a bone a karathuti a re go ka ba thusa gore ba tle ba nne le penene e e botoka fa ba setse ba tlogela tiro.Babereki ba ne ba ngongorega ka dituelo ba re di kwa tlase mo ba belaelang gore penene ga e na go ba tswela mosola.Ba ne ba supa gape letshwenyego la go tlhoka go bolelelwa ka mananeo a tiro ka na go bontshiwa dipampiri tsa tiro tse di ba amang.

Ngongorego e nngwe e ba e ntshitseng ke ya go patelediwa go tsaya malatsi a boitapoloso fa ba sena go bereka morago ga dioura tse di beilweng tsa tiro le go sa tsewe sentle ke bagolwane ba bone mo maphateng.Mogolwane wa Manual Workers Union, Rre Otladisa Maswabi, o ne a ba kopa go dirisa lekgotla la bone la babereki go isa dingongorego tsa bone, e seng go leta diphuthego, a re go itshupa gore ga ba tsene diphuthego tsa lekgotla.Rre Maswabi o ba rotloeditse go dira dikomiti tsa lekgotla la babereki mo maphateng a bone a re di ka ba thusa go tsibogela dikgang a rotloetsa ba e seng maloko a lekgotla go ikwadisa.

## Dikgoge tsa kwa ntle
Botswana
BFTU 

## Dipadi tse dingwe.
*
*